5. สินทรัพย์ที่ใช้ในการประกอบธุรกิจ

 5.1 สินทรัพย์ถาวรของบริษัทและบริษัทย่อย 

รายละเอียดสินทรัพย์ถาวรของบริษัทและบริษัทย่อย ณ วันที่ 31 ธันวาคม 2546 มีดังนี้

+---------------------------+---------------------+-------------------+
|                           | อายุการใช้งาน (ปี)     |   มูลค่าตามบัญชี      |
|                           |                     |   (ล้านบาท)        |
+---------------------------+---------------------+-------------------+
| ที่ดิน                       | -                   | 50.02             |
+---------------------------+---------------------+-------------------+
| อาคาร                     | 20 ปี                | 60.96             |
+---------------------------+---------------------+-------------------+
| ส่วนปรับปรุงสินทรัพย์เช่า        | 5 ปี                 | 93.63             |
+---------------------------+---------------------+-------------------+
| เครื่องตกแต่ง                | 5 ปี และ 6.67 ปี      | 942.72            |
| ติดตั้งและอุปกรณ์สำนักงาน       | แ                   |                   |
|                           | ละตามอายุสัมปทานที่เหลือ |                   |
+---------------------------+---------------------+-------------------+
| เครื่องจักร                  | -                   | 28.70             |
+---------------------------+---------------------+-------------------+
| ยานพาหนะและเรือเดินทะเล     | 5 ปี                 | 49.78             |
+---------------------------+---------------------+-------------------+
| อุปกรณ                     | 9-12 ปี              | 4,052.79          |
| ์สำหรับโครงการโทรศัพท์สาธารณะ |                     |                   |
|                           |                     |                   |
| ทางไกลชนบทด้วยระบบดาวเทียม  |                     |                   |
+---------------------------+---------------------+-------------------+
| งานระหว่างก่อสร้าง           | -                   | 178.98            |
+---------------------------+---------------------+-------------------+
|                           |                     | 5,457.58          |
+---------------------------+---------------------+-------------------+
| สิทธิการเช่า                 | ตามอายุการเช่า 30 ปี   | 414.99            |
+---------------------------+---------------------+-------------------+
| รวม                       |                     | 5,872.57          |
+---------------------------+---------------------+-------------------+

ทั้งนี้ กรรมสิทธิ์ในสินทรัพย์ทั้งหมดดังกล่าวเป็นของบริษัทและบริษัทย่อย
เนื่องจากสินทรัพย์ทั้งหมดดังกล่าวเป็นยอดสุทธิที่ได้หักส่วนของสินทรัพย์รองที่ได้ตีโอนชำระหนี้ตามแผนฟื้นฟูกิจการของบริษัทแล้ว

 5.2 สินทรัพย์ที่ใช้ในการประกอบธุรกิจสัมปทาน 

สินทรัพย์ของบริษัทย่อยที่ใช้ในการประกอบธุรกิจสัมปทาน มีดังนี้

1. สิทธิในการใช้อุปกรณ์โครงข่ายเคเบิ้ลใยแก้วนำแสงใต้น้ำของบริษัท จัสมิน ซับมารีน
เทเลคอมมิวนิเคชั่นส์ จำกัด และบริษัท ไทยลองดิสแทนส์ เทเลคอมมิวนิเคชั่นส์ จำกัด
(ซึ่งเป็นบริษัทย่อย) ดำเนินกิจการภายใต้สัญญาสัมปทานจาก ทศท
เพื่อดำเนินการโครงข่ายเคเบิ้ลใยแก้วนำแสงใต้น้ำตามชายฝั่งทะเลด้านตะวันออกและตะวันตกของประเทศไทย
มีอายุสัญญาสัปทาน 20 ปีนับจากวันที่ 4 ตุลาคม 2534 และ 15 ปี 5 เดือนนับจากวันที่ 13
พฤษภาคม 2539 ตามลำดับ ซึ่งเป็นสัญญาแบบสร้าง-โอน-ดำเนินการ
(Build-Transfer-Operate : BTO) โดยได้โอนกรรมสิทธิ์ในอุปกรณ์ให้แก่ ทศท
แต่ยังคงมีสิทธิในการใช้อุปกรณ์ดังกล่าว ซึ่งสิทธิในการใช้อุปกรณ์ ณ 31 ธันวาคม 2546
มีมูลค่าทางบัญชี 2,644.30 ล้านบาท

2. สิทธิในการใช้อุปกรณ์ระบบสื่อสารดาวเทียมของบริษัท อคิวเมนท์ จำกัด (ซึ่งเป็นบริษัทย่อย)
ดำเนินกิจการภายใต้สัญญาสัมปทานจาก ทศท
เพื่อดำเนินโครงการระบบสื่อสารภายในประเทศด้วยดาวเทียม (อายุสัญญาสัมปทาน 15
ปีนับจากวันที่ 27 มิถุนายน 2533) โครงการระบบสื่อสารเพื่อบริการธุรกิจผ่านดาวเทียม
(อายุสัญญาสัมปทาน 15 ปีนับจากวันที่ 20 มีนาคม 2534)
และโครงการโทรศัพท์สาธารณะทางไกลชนบท (ระยะที่ 1-2 หมดอายุสัญญาสัมปทานในวันที่ 5
มิถุนายน 2549 และระยะที่ 3 มีอายุสัญญาสัมปทาน 10 ปีนับถัดจากวันที่ 1 เมษายน 2540)
ซึ่งเป็นสัญญาแบบสร้าง-โอน-ดำเนินการ โดยได้โอนกรรมสิทธิ์ในอุปกรณ์ให้แก่ ทศท
แต่ยังคงมีสิทธิในการใช้อุปกรณ์ดังกล่าว ซึ่งสิทธิในการใช้อุปกรณ์ ณ 31 ธันวาคม 2546
มีมูลค่าทางบัญชี 185.98 ล้านบาท

3. สิทธิในการใช้อุปกรณ์ที่ใช้ในการให้บริการอินเตอร์เนต
ประกอบด้วยคอมพิวเตอร์และอุปกรณ์ต่างๆ ที่ใช้ในการให้บริการข่าวสารข้อมูลของบริษัท จัสมิน
อินเตอร์เนต จำกัด (ซึ่งเป็นบริษัทย่อย) ดำเนินกิจการภายใต้สัญญาสัมปทานที่ทำไว้กับ กสท
ภายใต้ข้อกำหนดตามสัญญา กรรมสิทธิ์ในทรัพย์สินดังกล่าวได้ยกให้แก่ กสท
เพื่อตอบแทนการที่บริษัทย่อยจะสามารถดำเนินธุรกิจการให้บริการอินเตอร์เนตในระยะเวลา 10
ปีนับจากวันที่ 14 มีนาคม 2539 สิทธิในการใช้อุปกรณ์ ณ 31 ธันวาคม 2546 มีมูลค่าทางบัญชี
3.46 ล้านบาท

4. สิทธิในการใช้อุปกรณ์ระบบสื่อสารรอตัดบัญชีเป็นรายจ่ายค่าอุปกรณ์สื่อสารผ่านดาวเทียมของบริษัท
คอมพิวเนท คอร์ปอเรชั่น จำกัด (ซึ่งเป็นบริษัทย่อย)
ดำเนินกิจการภายใต้สัญญาสัมปทานจากกรมไปรษณีย์โทรเลข อายุสัญญาสัมปทาน 22 ปีนับจากวันที่ 1
สิงหาคม 2541 ซึ่งกรรมสิทธิ์ในทรัพย์สินดังกล่าวตกเป็นของกรมไปรษณีย์โทรเลข
นับแต่วันที่เริ่มใช้อุปกรณ์นั้นในการดำเนินงานให้บริการ ณ 31 ธันวาคม 2546 มีมูลค่าทางบัญชี
15.27 ล้านบาท

5. สิทธิในการใช้อุปกรณ์ที่ให้บริการเช่าวงจรสื่อสัญญาณความเร็วสูงภายในประเทศของบริษัท
สมาร์ทไฮเวย์ จำกัด (ซึ่งเป็นบริษัทย่อย) ดำเนินกิจการภายใต้สัญญาที่ได้ทำไว้กับ กสท
ซึ่งกรรมสิทธิ์ในทรัพย์สินได้ตกเป็นของ กสท นับตั้งแต่วันที่ได้ส่งมอบอุปกรณ์ตามสัญญา
แต่ยังคงสามารถดำเนินการให้บริการตามสัญญาเป็นระยะเวลา 10 ปี นับตั้งแต่ 3
เดือนหลังจากวันที่ลงนามในสัญญา สิทธิในการใช้อุปกรณ์ ณ 31 ธันวาคม 2546 มีมูลค่าทางบัญชี
18.74 ล้านบาท

 5.3 สินทรัพย์ที่เช่ามาประกอบธุรกิจ

1. สัญญาเช่าอาคารจัสมิน อินเตอร์เนชั่นแนล

ผู้เช่า : บริษัท จัสมิน อินเตอร์เนชั่นแนล จำกัด (มหาชน)

ผู้ให้เช่า : บริษัท พรีเมียม เรียลเอสเตท จำกัด

อายุของสัญญา : มีกำหนดระยะเวลา 30 ปี เริ่ม 1 สิงหาคม 2541 ถึง 31 กรกฎาคม 2571

ค่าตอบแทนการเช่า : ค่าตอบแทนการเช่ามีจำนวน 414.99 ล้านบาท ได้ชำระเต็มจำนวนแล้ว

เงื่อนไขการขอขยายอายุสัญญา : ผู้เช่ามีสิทธิต่ออายุสัญญาเช่าต่อไปได้อีก 30 ปี
หรือระยะเวลาสูงสุดที่สามารถเช่าได้ตามกฎหมายสำหรับอัตราการเช่าจะได้มีการตกลงต่อไป ทั้งนี้
บริษัทได้นำสัญญาเช่าฉบับนี้ไปจดทะเบียนกับสำนักงานที่ดินจังหวัดนนทบุรี สาขาปากเกร็ด เมื่อวันที่ 9
ตุลาคม 2541

2. สัญญาเช่าอาคารพาณิชย์ โครงการ เซ็นทรัล เวิล์ดพลาซ่า กรุงเทพฯ

ผู้เช่า : บริษัท จัสมิน สมาร์ทช็อป จำกัด

ผู้ให้เช่า : กองทุนรวมธุรกิจไทย 4

อายุของสัญญา : มีกำหนดระยะเวลา 18 ปี เริ่ม 1 กุมภาพันธ์ 2537 ถึง 31 มกราคม 2555

ค่าตอบแทนการเช่า : ค่าตอบแทนการเช่ามีจำนวน 10.13 ล้านบาท ได้ชำระเต็มจำนวนแล้ว

เงื่อนไขการขอขยายอายุสัญญา : ไม่มี

3. สัญญาเช่าระยะสั้นเพื่อประกอบธุรกิจร้านสาขาของบริษัท จัสมิน สมาร์ทช็อป จำกัด

สำนักงานสาขาที่ 1 ตั้งอยู่ที่ชั้น 5 ห้องเลขที่ 506บี ศูนย์การค้าเซ็นทรัลซิตี้บางนา เลขที่ 1091
หมู่ที่ 12 ถนนบางนา-ตราด แขวงบางนา เขตบางนา กรุงเทพมหานคร

สำนักงานสาขาที่ 2 ตั้งอยู่ที่ชั้น 3 ห้องเลขที่ บี 323/1 ศูนย์การค้าเซ็นทรัลเวิล์ดพลาซา เลขที่
4/1-2 อาคารเวิล์ดเทรดเซ็นเตอร์ ถนนราชดำริ แขวงปทุมวัน เขตปทุมวัน กรุงเทพฯ 10330

สำนักงานสาขาที่ 3 ตั้งอยู่ที่ชั้นเบสท์เมนท์ ห้องเลขที่ 20/3 ศูนย์การค้าฟิวเจอร์พาร์คพลาซ่ารังสิต
เลขที่ 161 หมู่ที่ 2 อาคารศูนย์การค้าฟิวเจอร์พาร์คพลาซ่า ตำบลประชาธิปัตย์ อำเภอธัญญบุรี
จังหวัดปทุมธานี 12130

สำนักงานสาขาที่ 4 ตั้งอยู่เลขที่ 904 หมู่ที่ 6 ถนนศรีนครินทร์ แขวงหนองบอน เขตประเวศ

กรุงเทพมหานคร

สำนักงานสาขาที่ 5 ตั้งอยู่เลขที่ 2539 ถนนลาดพร้าว แขวงวังทองหลาง เขตวังทองหลาง
กรุงเทพมหานคร

สำนักงานสาขาที่ 6 ตั้งอยู่เลขที่ 64 ถนนสีลม แขวงสุริยวงศ์ เขตบางรัก กรุงเทพมหานคร

สำนักงานสาขาที่ 7 ตั้งอยู่ที่ชั้น G ห้องเลขที่ 1004C เลขที่ 904 หมู่ 6 ถนนศรีนครินทร์
แขวงหนองบอน เขตประเวศ กรุงเทพมหานคร

 สำนักงานสาขาที่ 8 ตั้งอยู่ที่ 1691 ห้องเลขที่ บี 126 ถนนพหลโยธิน แขวงลาดยาว เขตจตุจักร กรุงเทพมหานคร

สำนักงานสาขาที่ 9 ตั้งอยู่ที่ 97/11 ห้องอาร์-2 ชั้น 5 ถ.ราชดำริ แขวงลุมพินี เขตปทุมวัน
กรุงเทพมหานคร

 สำนักงานสาขาที่ 10 ตั้งอยู่ที่ 97/11 ห้องเอฟ 25-26 ชั้น 5 ถ.ราชดำริ แขวงลุมพินี เขตปทุมวัน กรุงเทพมหานคร

 สำนักงานสาขาที่ 11 ตั้งอยู่ที่ 618/1 ถ.พหลโยธิน แขวงสามเสนใน เขตพญาไท กรุงเทพมหานคร 

ทั้งนี้ สัญญาเช่าระยะสั้นดังกล่าวข้างต้น ส่วนใหญ่มีพื้นที่เช่าประมาณ 100 ตารางเมตรต่อสาขา อายุการเช่าไม่เกิน 3 ปี และชำระค่าเช่าเป็นรายเดือน

 5.4 สินทรัพย์ที่นำไปค้ำประกันการกู้ยืม 

1. บริษัท จัสมิน ซับมารีน เทเลคอมมิวนิเคชั่นส์ จำกัดและบริษัทย่อย (ซึ่งเป็นบริษัทย่อย)
ได้นำเรือเดินทะเลและสิทธิในการรับเงินในส่วนแบ่งรายได้จากโครงข่ายเคเบิ้ลใยแก้วนำแสงใต้น้ำไปค้ำประกันหุ้นกู้มีหลักประกัน
(ณ 31 ธันวาคม 2546 คงเหลือหุ้นกู้ที่ยังไม่ไถ่ถอน จำนวน 118 ล้านเหรียญสหรัฐ)

2. บริษัท อคิวเมนท์ จำกัด (ซึ่งเป็นบริษัทย่อย)
ได้โอนสิทธิในการรับเงินในส่วนแบ่งรายได้จากโครงการโทรศัพท์สาธารณะทางไกลชนบทและจำนำเงินฝากจำนวน
574 ล้านบาท เพื่อค้ำประกันหุ้นกู้ (ณ 31 ธันวาคม 2546 คงเหลือหุ้นกู้ที่ยังไม่ไถ่ถอน จำนวน 816
ล้านบาท)

3. บริษัท อคิวเมนท์ จำกัด
ได้โอนสิทธิในการรับเงินในส่วนแบ่งรายได้จากโครงการจัดตั้งระบบสื่อสารเพื่อบริการธุรกิจผ่านดาวเทียมและโครงการจัดตั้งระบบสื่อสารภายในประเทศด้วยดาวเทียมเพื่อค้ำประกันเงินกู้ยืมระยะยาว
(ณ 31 ธันวาคม 2546 คงเหลือเงินกู้ยืมระยะยาว จำนวน 332 ล้านบาท)

4. บริษัท คอมพิวเนท คอร์ปอเรชั่น จำกัด (ซึ่งเป็นบริษัทย่อย)
ได้นำอาคารและที่ดินไปจำนองกับธนาคารเพื่อค้ำประกันหนังสือค้ำประกันธนาคารซึ่งออกในนามของบริษัทย่อย
(ณ 31 ธันวาคม 2546 คงเหลือการค้ำประกันจำนวน 30 ล้านบาท)

 5.5 นโยบายการลงทุนและการบริหารงานในบริษัทย่อยและบริษัทร่วม

บริษัทมีนโยบายจัดตั้งบริษัทใหม่เพื่อดำเนินโครงการที่ได้รับสัมปทานหรือดำเนินธุรกิจใหม่ๆ
โดยบริษัทกำหนดให้บริษัทย่อยหรือบริษัทร่วมจัดทำผลประกอบการรายเดือน
พร้อมทั้งข้อสังเกตเสนอต่อบริษัท
โดยบริษัทจะทำการวิเคราะห์เพื่อเสนอต่อฝ่ายบริหารของบริษัทเป็นประจำ นอกจากนี้
บุคคลที่บริษัทแต่งตั้งเป็นกรรมการหรือผู้บริหารบริษัทมีหน้าที่ติดตาม
และรายงานผลการดำเนินงานหรือความคืบหน้าในเรื่องต่างๆ ต่อบริษัทอย่างรวดเร็ว